Kui juhtud Eveliniga koos saunalaval olema, siis leilitab ta sind sealt kindlasti alla. Ise vihtleb ta taluvuse piiril, ja kui juhtub suvi olema, astub saunauksest välja, viskab end oma alastuses kulunud puule sauna ees ja nurrub seal oma nurrumist. Naudib saunast saadud mõnutunnet, ja muu ei lähe talle korda. Puudega köetud saun on eriline, teab Evelin. Just selline saun on Keila-Joal, kus ta praegu elab. "Ma olen saunas  käinud sellest ajast saadik, kui ennast mäletan. Esimene saun oli pisike nõgine suitsusaun Võrumaal vanaema juures. Ise on ta sündinud ja kasvanud Tallinnas ja käib rutiinselt saunas igal kolmapäeval ja laupäeval. Peale selle käib Evelin kolm korda nädalas Kadrioru Tervisekeskuses trennis, mängib squashi või käib shapingus ning pärast seda läheb jälle sauna.